Garázsmenet - látogatás a trolibusztelepen
Néhány órára egyszerû földi halandók is bebocsátást nyerhettek a BKV legnagyobb trolibuszgarázsába.
1975-ben egyetlen példányban készült ez az Ikarus 260 T. Sorozatban azért nem gyártották, mert a szóló trolikat a Szovjetunió szállította hazánknak
(Még több kép a galériában. Kattintson a képre.)

A járókelõk arra lehettek figyelmesek, hogy néhány szokatlan jármû koros áramszedõivel frissen nyújtózott a Hungária körút környékén. Egészen pontosan egy ZIU 5-ös és az egyetlen példányban készült, rendkívül alaposan restaurált Ikarus 260T a hatvanas-hetvenes évekbõl. A modernebb elektromos buszok közül a Szegeden szolgálatot teljesítõ Mercedes Citaro, valamint egy GST12A (Solaris) szállított utasokat a Stadionok megállóhely és a Pongrácz úti trolibusztelep között. A BKV Zrt. nem vezetett be titokban új járatokat, egyszerûen csak nosztalgiázott, ünnepelt a fõvárosi trolibusz-közlekedés hetvenötödik születésnapja alkalmából.

Pechemre elsõként a vadonatúj Mercedesszel utaztam, amelynek modern, de korántsem kényelmes mûanyag belseje, csendes és finom suhanása váltott ki hol kritikus hangvételû, hol elismerõ megjegyzéseket a körülöttem utazókból: "Na, így kell kinéznie egy busznak!" - mondta egy ötvenes éveiben járó, sokat látott úr. A hivatalos megállóhelyeken a nyitott ajtókon csak úgy özönlöttek befelé a kérdések a tanácstalan utazóktól, akik nem tudták hová tenni a viszonylatjelzõ nélküli, ráadásul nem a megszokott pirosra fényezett jármûvet. Sikerült a mindennapi rutinból kizökkenteni az utazni vágyókat. Sõt, a közlekedés iránt érdeklõdõk - köztük jómagam - világrendje is sarkaiban mozdult ki.

Lehet méltatlankodni, hogy a BKV ilyen meg olyan - koszos, lassú, az ellenõrök néha a zaklatás határait súrolják, és még tudnánk sorolni -, de most egészen más oldaláról mutatkozott be a fõvárosi közösségi közlekedésért felelõs cég: kiválóan szervezett, nem a falusi búcsúkat idézõ programmal várta az érdeklõdõket. Apróbb hiba azért be-becsúszott a nosztalgiajáratok menetrendjébe, de ez leginkább a nem várt nagyfokú érdeklõdésnek volt köszönhetõ. A szervezettséget mutatta, hogy a Kerepesi út és a Pongrácz út keresztezõdénél elromlott a trolivonal váltóberendezése, melyet csak a felsõvezeték áramtalanításával tudtak megjavítani, ám a mûvelet így is csak szûk fél órát vett igénybe. Csupán a ZIU 5-ösnek kellett kisebb pihenõt tartania a hiba miatt. Az Ikarus 260T szintezõjével is akadtak gondok, néhány esetben erõsen a jobb oldalára dõlt, de ezt is percek alatt orvosolták a szerelõk. Ha mindezeket sikerült elkerülnünk vagy túlélnünk, akkor már csak remegõ lábakkal és erõs izgalmi állapotban várhattuk, hogy ráléphessünk a sorompóval zárt, óriási, trolibuszokkal és egyéb jármûvekkel teli aszfaltozott placcra.

A kissé túlméretezett hõlégfúvók még az Április 4. Gépipari Mûvek Ökményesi Gépgyárában készültek
(Még több kép a galériában. Kattintson a képre.)
BKV német autó Szovjetunió Mercedes-Benz